Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**107/2016. (IV.19.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága az előterjesztést megtárgyalta és a 2016. évi nyári napközis tábor megszervezését az előterjesztés szerint támogatja.
2. A Bizottság a tábor helyszínéül a Váci Mihály Általános Iskola és Alapfokú Művészeti Iskolát jelöli ki. Felkéri a Köznevelési, Sport és Ifjúsági Irodát, hogy a nyári napközis tábor megszervezéséhez szükséges intézkedéseket tegye meg.
3. Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai „Oktatási, szociális és ifjúsági kiadások - tartalék” címén rendelkezésre álló összegből 450 e Ft összeget átcsoportosít az „Önkormányzati napközis tábor megszervezése” tételsorára, a táborban közreműködő egyetemi hallgatók juttatásának fedezetére.
4. Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján felkéri az Egészségügyi és Közszolgálati Osztályt, hogy a tábor megszervezésére biztosított összeg Szombathelyi Köznevelési GAMESZ részére történő átcsoportosításáról intézkedjen.

**Felelősök:** Rettegi Attila, a bizottság elnöke

(dr. Bencsics Enikő, az Egészségügyi és Közszolgálati Osztály vezetője

Kovács Balázs, a Köznevelési, Sport és Ifjúsági Iroda vezetője

Stéger Gábor, a Közgazdasági és Adó Osztály vezetője

Imréné Erényi Katalin a Köznevelési GAMESZ igazgatója)

**Határidő:** azonnal, illetve 2016. augusztus 19.